钦定古今图书集成/明伦汇编/宫闱典/第136卷 > 《劾魏忠贤疏》林汝翥
## 钦定古今图书集成/明伦汇编/宫闱典/第136卷 > 《劾魏忠贤疏》林汝翥

奏为宪臣词严义正，权珰情真罪当，恳乞细绎孤立
之旨，预杜孤立之祸，早靖肘腋，以保治安事。臣堂官
杨涟一疏，直纠权珰魏忠贤不法事二十四款，款款
逼真。臣叨巡视北城之役，似亦可以无言矣。惟是皇
上于杨涟疏则曰“欲使朕孤立于上。”夫“孤立”两字，臣
正虞皇上之虑不及此耳。若虑及孤立，诚祖宗在天
之灵与四海苍生之幸也。臣请申明孤立之说，愿皇
上细绎之。自古国家祸败至于不可救药，史册所称，
无不云“人主孤立于上”，岂其前后左右虚若无人哉？
惟是佥壬操权，正人屏迹，即承命希旨之人百千万
亿，总名为“孤立”；若汉、唐之往事可鉴矣。汉之十常侍，
唐之王守澄、仇士良等，莫不挟制乘“舆，浊乱朝政。彼
其初不过以侍从旧人稍加恩宠，渐而干预朝政。至
于羽翼已成，太阿倒授，留之则变生不测，去之则祸
且立至。如是者谓之孤立耳，乃今日何如哉？朝廷之
所赖以赞襄上理者，独此二三老成与《骨鲠》敢言诸
臣耳。”孙慎行、邹元标、王纪、锺羽正等，病者病，去者去，

立于四海之上矣，在野者无论矣。即在朝者，三事九
列，非不师师满座，六垣十三道，非不济济充庭。然章
奏多出内旨，票拟擅自更改，只字片语稍关，内寺辄
盛气相加。大臣无所关其忠，台谏无以尽其言，则皇
上将孤立于朝堂之上矣。“王安有翊戴先帝之功，拥
卫皇上之劳，矫诏谋杀，身首异处。其馀无罪受害者，
不可胜数。禁垣之间，惟惮忠贤之威福，不知有皇上
之威灵，则皇上将孤立于内庭之上矣。甚且贵人得
宠，立刻就毙。裕妃有喜，勒令自裁。至于绕电流虹”之
祥，倏为埋玉之惨。客氏鼓煽动之端，忠贤“竟诛锄之
威，掖庭之内尽慑其毒，则皇上将孤立于宫阃之中
矣。”此正在廷诸臣所由鳃鳃徨徨，谓朝廷之上将有
孤立之形，不谓皇上更反言之，以重为诸臣罪乎？臣
愿皇上远稽汉唐覆车之鉴，近杜他时孤立之衅，立
斥忠贤于外，而东厂重地另择其选。将见君侧之慝
既靖，海内之政日新。自是宫府一体，内外倾心，皇上
遂得尊居九五之上，永无孤立之虞矣。臣无任悚惕
待命之至。